Source: http://docplayer.fi/46775845-Talousarvion-2015-valmistelun-periaatteet-ja-tavoiteasetanta-seka-taloussuunnitelman-valmistelua-koskevat-suunnitteluohjeet.html
Timestamp: 2017-10-19 20:16:46+00:00
Document Index: 24848410

Matched Legal Cases: ['kko ', 'kko ', 'kko ', 'kko ', 'kko ', 'kko ']

TALOUSARVION 2015 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN VALMISTELUA KOSKEVAT SUUNNITTELUOHJEET - PDF
TALOUSARVION 2015 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN VALMISTELUA KOSKEVAT SUUNNITTELUOHJEET
Download "TALOUSARVION 2015 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN VALMISTELUA KOSKEVAT SUUNNITTELUOHJEET"
1 LOVIISAN KAUPUNKI 1
2 2 TALOUSARVION 2015 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN VALMISTELUA KOSKEVAT SUUNNITTELUOHJEET Sisällysluettelo: TALOUSARVION 2015 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN VALMISTELUA KOSKEVAT SUUNNITTELUOHJEET... 2 Kuntalain talousarviota koskevat säädökset... 3 Kaupungin strategia... 3 Talousarvion 2015 ja taloussuunnitelman laadinnan lähtökohdat... 3 Loviisan kaupungin talousseuranta ja ennuste Talousarvioraamin laskenta vuodelle Toimintatuottojen kehitys... 4 Verotulojen kehitys... 4 Valtionosuudet... 4 Kulurakenne... 5 Väestörakenne ja säästöpotentiaali... 6 Talousarvion tavoiteasetanta... 6 Tuottavuusohjelman jalostaminen ja jatkaminen... 6 Henkilöstösuunnittelu ja rekrytointi Keskukset laativat henkilöstösuunnitelman vuosille osana taloussuunnitelmaan... 7 Investoinnit Vuoden 2015 talousarvioehdotuksen raami ja rahoitus... 8 Raami ja sopeuttamistarve keskuksittain... 8 Valmistelun aikataulu... 9 Talousarvion sitovuus... 9 Sitovat tavoitteet ja tulostavoitteet Loviisan kaupungin tasolla... 9 Sitovat tavoitteet ja tulostavoitteet liikelaitoksessa Sitovat tavoitteet ja tulostavoitteet tytäryhtiöissä Lisätietoja: Kirsi Kettunen, talousjohtaja, puh Siv Gustafsson, talouspäällikkö, puh Tamara Liimatainen, pääkirjanpitäjä, puh Jan Rosenström, henkilöstöpäällikkö, puh
3 3 Kuntalain talousarviota koskevat säädökset Kuntalain 65 :n mukaan Valtuuston on vuoden loppuun mennessä hyväksyttävä kunnalle seuraavaksi kalenterivuodeksi talousarvio. Sen hyväksymisen yhteydessä valtuuston on hyväksyttävä myös taloussuunnitelma kolmeksi tai useammaksi vuodeksi (suunnittelukausi). Talousarviovuosi on taloussuunnitelman ensimmäinen vuosi. Talousarviossa ja -suunnitelmassa hyväksytään kunnan toiminnalliset ja taloudelliset tavoitteet. Talousarvio ja -suunnitelma ovat laadittava siten, että edellytykset kunnan tehtävien hoitamiseen turvataan. Taloussuunnitelman on oltava tasapainossa tai ylijäämäinen enintään neljän vuoden pituisena suunnittelukautena, jos talousarvion laatimisvuoden taseeseen ei arvioida kertyvän ylijäämää. Jos taseen alijäämää ei saada katetuksi suunnittelukautena, taloussuunnitelman yhteydessä on päätettävä yksilöidyistä toimenpiteistä (toimenpideohjelma), joilla kattamaton alijäämä katetaan valtuuston erikseen päättämänä kattamiskautena (alijäämän kattamisvelvollisuus). Talousarvioon otetaan toiminnallisten tavoitteiden edellyttämät määrärahat ja tuloarviot sekä siinä osoitetaan, miten rahoitustarve katetaan. Määräraha ja tuloarvio voidaan ottaa brutto- tai nettomääräisenä. Talousarviossa on käyttötalous- ja tuloslaskelmaosa sekä investointi- ja rahoitusosa. Kaupungin strategia Loviisan kaupungin valtuusto on hyväksynyt Loviisan kaupunkistrategian kokouksessaan Strategiaa toteutetaan talousarvion vuosisuunnitelmien ja euromääräisten budjettien kautta. Strategialla ja talousarviolla tulee olla selvä keskinäinen yhteys. Taloussuunnittelukauden tavoiteasetantaa ja ohjeistusta tarkennetaan, mikäli strategiapäivityksiä tehdään. Talousarvion 2015 ja taloussuunnitelman laadinnan lähtökohdat Loviisan kaupungin talousseuranta ja ennuste Loviisan kaupungin talousarvio vuodelle 2014 hyväksyttiin -1,8 miljoonaa euroa alijäämäisenä. Loviisan kaupungin tulosennuste 1. osavuosineljänneksen perusteella vuodelle 2014 on noin 2,2 miljoonaa euroa ylijäämämäinen. Ylijäämä syntyy sataman tapahtuvasta yhtiöittämisestä, josta kirjataan kirjanpidollista voittoa 5,5 miljoonaa euroa. Kyseinen myyntivoitto ei lisää Loviisan kaupungin kassassa olevia rahavaroja. Kun sataman yhtiöittämisestä saatava kirjanpidollinen voitto poistetaan tulosennusteesta, on tulos noin -3 miljoonaa euroa alijäämäinen. Tulos on siten -1,2 miljoonaa euroa huonompi kuin mitä talousarvion laadinta vaiheessa arvioitiin. Suurimpana syyn negatiiviseen tulosennusteeseen on huono verotulokehitys.
4 4 Alkuvuoden verotulokehityksen ja työllisyysnäkymien perustella verotuloja odotetaan kuluvana vuonna -2,1 miljoonaa euroa talousarviota vähemmän. Keskusten kulujen ennustetaan pysyvän lähes budjetissa ja toteutuvan talousarvion mukaisesti. Talousarvioraamin laskenta vuodelle 2015 Toimintatuottojen kehitys Kuluvan vuoden toimintatuottoihin sisältyy 1,3 miljoonaa euroa kuntaliitoksen johdosta saatua korvausta menetetyistä valtionosuuksista. Korvaus maksetaan viimeisen kerran vuonna Talousarvioraamissa vuodelle 2015 on suunniteltu omaisuuden myyntiä 2 miljoonaa euron edestä. Omaisuustyöryhmän selvitys myyntikelpoisesta omaisuudesta on työn alla ja lisäksi lomatonttien myynti on otettava uudelleen käsittelyyn. Muiden toimintatuottojen kehitys on laskettu +2 % talousarviosta Keskusten on läpikäytävä kaikki toimintatuottoihin vaikuttavat erät, myös suunniteltu projektirahoitus, vaikka siitä ei vielä olisi päätöksiä. Kaikki projektit on suunniteltava ja niiden vaikutukset sekä toimintatuottoihin että toimintakuluihin on arvioitava. Verotulojen kehitys Yhteisöverotuotot vähenevät. Vuosina 2012 ja 2013 Fortum on maksanut tuloksensa perusteella veroja aikaisempia vuosia vähäisemmin. Asialla on negatiivinen vaikutus myös Loviisan verotulokertymään vuosina 2014 ja Maan hallitus alensi yhteisöverokantaa 4,5 prosenttiyksikköä, eli 24,5 prosentista 20 prosenttiin vuoden 2014 alusta alkaen. Jaettavana oleva yhteisöverotuottojen määrä tulee siten kokonaisuudessaan vähenemään. Valtio on sitoutunut kompensoimaan kuntasektorille menetetyt verotulot, mutta verotulojen kehitys on epävarmaa. Yhteisöverokannan alentamisella tavoitellaan talouden kasvua ja saattamista noususuhdanteeseen. Loviisan kaupungin alueella on tapahtunut merkittäviä muutoksia yritystoiminnassa, millä on mitä todennäköisimmin negatiivisia vaikutuksia alueen työllisyyteen. Loviisan työttömyysaste oli huhtikuussa ,3 % ja tällä hetkellä ennuste työllisyyden paranemisesta ei näytä kovin valoisalta. Valtionosuudet Valtioneuvosto päätti huhtikuussa hallituksen esityksen sisällöstä valtionosuusjärjestelmän uudistamiseksi. Uuden lainsäädännön on tarkoitus tulla voimaan vuoden 2015 alussa. Uudistus kasvattaa Loviisan omarahoitusosuutta -120 euroa asukasta kohden, eli noin 1,9 miljoonalla eurolla. Jo aikaisempina vuosina valtiontalouden menosäästöt ovat kohdistuneet kuntien valtionavustuksiin. Kuntien omarahoitusosuutta on kasvatettu vuosi vuodelta. Valtionosuudet
5 5 vähenevät Loviisan osalta vuosina yhteensä 392 euroa per asukas, eli noin 6,1 miljoonaa euroa. Omarahoitusosuuden kasvaminen tarkoittaa käytännössä tuottavuuden lisäämistä ja kulurakenteen pienentämistä. Kulurakenne Loviisan kaupungin kulurakenne asukasta kohden on korkea ja tulovirta ei tule talousarvio- eikä suunnitelmavuosina riittämään kulujen kattamiseen. Loviisan kaupungissa käynnistettiin tuottavuusohjelmien laadinta talousarvion 2014 valmistelun yhteydessä. Kun Loviisan kaupungin kulurakennetta ja palvelutarvetta verrattiin vastaavan ikärakenteen omaaviin samankokoisiin kuntiin, voitiin laskea Loviisan kaupungin kulurakenteeseen sisältyvä säästöpotentiaali, jonka on laskelmien perusteella arvioitu olevan noin 5 7 miljoonaa euroa. Kuluvan vuoden aikana taloudelliset reunaehdot Loviisan kaupungin taloudelle ovat edelleen kiristyneet. Talouden tasapainoon saattamiseksi tuottavuusohjelmia on jatkettava koko suunnitelmakauden Keväällä 2014 sovittu palkkaratkaisu oli hyvin maltillinen. Vuonna 2014 palkat nousevat ,8 % ja vuonna ,4 %. Talousarvioraamissa sekä muiden kulujen että palvelujen ostojen on arvioitu nousevan +1,5 % vuosina Tilastokeskuksen ennustamat peruspalveluiden kustannusindeksin muutokset ovat 1,2 % vuonna 2015 ja 1,5 % vuonna Kun Loviisan kaupungin suunnitelmavuosille arvioituja kustannustason nousuprosentteja verrataan tilastokeskuksen peruspalveluiden kustannusindeksin muutoksiin, voidaan todeta, että suunnitelmavuosista tulee tiukat ja toimintaa on pystyttävä edelleen tehostamaan. Menokehitys on saatava tasapainoon kertyvien tulovirtojen kanssa. Mikäli toiminta jatkuu nykyisen kaltaisena, Loviisan kaupungin tulos kääntyy alijäämäiseksi jo suunnitelmakaudella. Nykyisen kaltaisella tulovirralla ei pystytä rahoittamaan palveluita tulevaisuudessa. Aikaisemmilta tilikausilta on kertynyt ylijäämää, joka tilinpäätöksessä 2013 oli 9,5 miljoonaa euroa. Taseeseen kertynyt ylijäämä syödään kuitenkin jo suunnitelmakauden aikana, mikäli kulujen kasvua ei saada kuriin. Talousarvion 2015 linjauksilla tavoitellaankin pysyviä rakenteellisia, tuottavuutta parantavia ja kustannusten kasvua hillitseviä ratkaisuja. Liitteenä olevassa taulukossa (taulukko 1) esitetään skenaario tuloksen kehittymisestä, mikäli toiminta jatkuu entisellään.
6 6 Väestörakenne ja säästöpotentiaali Väestöennusteen mukainen ikärakenne kehittyy Loviisan kaupungissa hyvin haasteellisesti. Vanhusväestön lukumäärä sekä absoluuttisina lukuina että suhteellisena osuutena työssäkäyvän väestön määrästä tulee kasvamaan merkittävästi eivätkä rahavarat riitä jatkossa turvaamaan tarvittavien palvelujen järjestämistä nykyisellä palvelurakenteella. Kunnan toiminnan rakenteen ja talouden täytyy aktiivisesti sopeutua tulevaisuuteen. Loviisan kaupungin korkea kulurakenne sisältää siten mahdollisuuden talouden saattamisesta terveelle pohjalle. Tuottavuusohjelman laadinta käynnistyi keskuksissa Suomen kuntaliiton järjestämän Uuden sukupolven organisaatiot ja johtaminen (USO) -hankkeen kautta keväällä 2013 vuoden 2014 talousarvion valmistelun yhteydessä. Keskukset ovat jatkaneet työtään tuottavuuden parantamiseksi ja miettineet tuottavuutta lisäävien toimintojen järjestämistapoja kevään 2014 aikana. Taulukko 2, jossa näkyy säästämisen mahdollisuus ja vaikutukset taseessa olevaan ylijäämään. Talousarvion tavoiteasetanta Tuottavuusohjelman jalostaminen ja jatkaminen Laadukkaiden ja riittävien palveluiden järjestäminen ja turvaaminen myös tulevaisuudessa Loviisan kaupungin asukkaille varmistetaan parhaiten pitämällä Loviisan kaupungin talous vahvalla pohjalla ja etsimällä proaktiivisesti pysyviä, rakenteellisia, tuottavuutta parantavia ja kustannusten kasvua hillitseviä ratkaisuja. Talousarviovuonna 2015 tavoitteena on tuottavuusohjelmien jatkojalostaminen ja toimeenpaneminen sekä hyvän tuottavuuskehityksen aikaansaaminen kaikissa keskuksissa ja vesiliikelaitoksessa. Keskuksilta edellytetään tuottavuutta parantavien ja kustannusten kasvua hillitsevien tuottavuusohjelmien käytännön toteuttamista ja jatkojalostamista vuoden 2015 talousarvion valmistelun yhteydessä siten että uudet toimenpiteet voidaan osittain toimeenpanna jo talousarviossa 2015 ja kokonaan suunnittelukauden loppuun mennessä. Tuottavuusohjelmien avulla Loviisan kaupungin kulut tulevat pienenemään 5 7 miljoonaa euroa suunnittelukaudella asiakaspalvelun kuitenkaan suuremmin heikkenemättä. Tuottavuuden parantamisella tavoitellaan sitä, että tuotanto kasvaa kustannuksia enemmän. Painopiste talousarviovuonna 2015 on henkilöstökustannusten vähentämisessä, kahden miljoonan sopeuttamistarpeesta puolet olisi saavutettava näistä kustannuksista. Muut toimenpiteet kustannusten laskemiseksi olisi pohjauduttava tarkkoihin analyyseihin mm. kuntafuusioselvitysten vertailuluvuista ja Loviisan korkeista kustannuksista. Keskeisiä kohteita tuottavuuden parantamisessa Loviisassa ovat: 1. henkilötyön tuottavuuden lisäys muun muassa oikeilla henkilömitoituksilla, henkilöstöresurssin oikealla kohdentamisella, joustavilla työajoilla, osaamisesta, innostuksesta ja riittävästä kannustamisesta huolehtimalla 2. organisaation sopeuttaminen kaupungin tulevan rahoituskyvyn mukaisesti
7 7 3. tilojen ja laitteiden käytön tehostaminen (käyttöaste) 4. päällekkäisyyksien poistaminen, toimintojen tarkoituksenmukainen keskittäminen mittakaavaedut huomioiden 5. uudet toimintatavat ja innovaatiot. Henkilöstösuunnittelu ja rekrytointi Asetetaan tavoitteeksi, että Loviisan kaupungin sekä vakinaisen että määräaikaisen henkilöstön kokonaismäärä alenee vuoden 2013 tasosta. Tavoitteen saavuttamiseksi hyödynnetään vuonna jatkuvaa suurta eläkepoistumaa siten, että eläkkeelle menevien tilalle ei rekrytoida täysimääräisesti uusia työntekijöitä. Tehtäviin liittyvät järjestelyt, henkilökierto ja muu sisäinen liikkuvuus on aina ensisijainen tapa täyttää avoimeksi tulevat tehtävät. Henkilöstön rekrytointitarve tulee arvioida kriittisesti ja muut vaihtoehdot työvoiman tarpeen ratkaisemiseksi tulee ensin kartoittaa. Uusista ulkoisista rekrytoinneista pidättäydytään, ellei tarkastelussa ole kyse normipohjaiseen mitoitukseen perustuvasta tehtävästä. Tehtävän tarpeellisuus ja tehtäväjärjestelyjen tarkoituksenmukaisuus arvioidaan aina kaupungin palvelutuotannon kannalta ja palvelukysynnän muutokset huomioidaan tarkoin henkilöstömitoituksessa. Vapautuvia esimies-, hallinto- tai tukitehtäviä ei pääsääntöisesti täytetä lainkaan. Henkilöstömäärän supistumiseen varaudutaan toimintatapojen kehittämisellä, resurssien uudelleen kohdentamisella sekä aikaisempaa laajempien ja joustavampien tehtäväkokonaisuuksien rakentamisella. Virkojen ja tehtävien täyttö perustuu täyttölupamenettelyyn ja siihen liittyvät tarkemmat määräykset annetaan talousarvion täytäntöönpanoa koskevassa ohjeistuksessa. Keskukset laativat henkilöstösuunnitelman vuosille osana taloussuunnitelmaan Keskusten tulee ennakoida henkilöstön määrää, rakennetta ja osaamista suhteessa toiminnan ja siinä tapahtuvien muutosten tarpeisiin koko suunnittelukaudelle. Vuoteen 2018 mennessä Loviisan kaupungin henkilökunnasta saavuttaa eläkeiän noin 154 henkilöä. Henkilöstön eläkkeelle siirtymisen ja muun vaihtuvuuden tilalle on keskuksilla oltava valmiina suunnitelma siitä, miten muulla tavalla ja/tai muulla osaamisella tehtävät voidaan järjestää uudelleen, ilman että kaikkia virkoja tai tehtäviä täytetään rekrytoimalla uusi henkilö tilalle. Keskusten tulee mennessä toimittaa henkilöstöpäällikölle henkilöstösuunnitelma vuosille Henkilöstömenojen kasvuun on kehyksessä varattu 0,4 % verrattuna talousarvioon Henkilöstötoimisto toimittaa keskuksille henkilösuunnittelun pohjaksi olemassa olevat palkkatiedot korotettuina vuoden 2015 tasoon. Henkilöstömäärälle tulee varata riittävät määrärahat. Vuoden 2015 henkilöstösivukulut ovat seuraavat: - KuEL-palkkaperusteinen maksu 17,05 % - VaEL-palkkaperusteinen maksu 20,34 %
8 8 - Eläkemenoperusteinen maksu TA 2014 euromäärä - Varhaiseläkemenoperusteinen maksu TA % - Sairausvakuutusmaksu 2,15 % - Työttömyysvakuutusmaksu 2,85 % - Tapaturmavakuutusmaksut 0,5 % (maatalouslomittajat 4,06 %) Investoinnit Investointiohjelma laaditaan vuosille Investointiohjelman laadintaa ohjaavat tulevaisuuden palveluverkko sekä voimassa oleva investointiohje. Investointisuunnitelman 2015 pohjana on vuoden 2014 talousarviossa oleva investointisuunnitelma. Investointitason enimmäismäärää ja aiempia priorisointeja joudutaan tarkistamaan uudelleen talousarvion valmistelun yhteydessä. Vuoden 2015 investointisuunnitelmasta on leikattava 1,5 miljoonaa euroa liian nopean velkaantumisen välttämiseksi. Pitkäntähtäimen investointisuunnitelma tarkistetaan ja priorisoidaan uudelleen siten, että vuosittainen investointitaso on yhtä suuri kuin vuosittaiset poistot ja lainakanta pysyy enintään maan keskitasolla asukasta kohden mitattuna. Vuosittainen poistotaso on noin 3 miljoonaa euroa. Investointisuunnitelman valmistuttua syksyllä raami tarkentuu lainakannan, rahoituskulujen ja poistojen sekä verotulojen että valtionosuuksien osalta. TA TS TS TS Pitem. ajan suunnitelma Hanke Kust.arvio Investointimenot yhteensä: Yleinen- ja konsernihallinto Perusturvakeskus Sivistyskeskus Tekninen keskus Investointimenot yhteensä Investoint tulot yhteensä: Yleinen- ja konsernihallinto Perusturvakeskus Sivistyskeskus Tekninen keskus Invenstointitulot yhteensä KAUPUNKI YHTEENSÄ NETTO: Vuoden 2015 talousarvioehdotuksen raami ja rahoitus Taulukko 3 tulos sisältäen sopeutuksen ja rahoituslaskelmat koko kaupungille, + lainakannan kehitys per asukas Raami ja sopeuttamistarve keskuksittain Taulukko 4
9 9 Valmistelun aikataulu Talousarvion laadintaan liittyvät oleelliset päivämäärät: Toimintatapojen parantaminen ja tuottavuuden lisääminen, 1. työpaja laajennetulle johtoryhmälle Talousarvioon liittyvät valtuustoaloitteet Taloussuunnittelun valmistelun linjaukset ja raami kaupunginhallituksessa Operatiivinen ohjeistus keskuksiin Keskusten talousarvio- ja suunnitelmaehdotusten on oltava tallennettuna uuteen taloussuunnitelma-ohjelmaan. Myös investointiehdotukset sekä henkilöstösuunnitelmat on palautettava em. päivämäärän mennessä USO 2, toinen työpaja laajennetulle johtoryhmälle Keskusten henkilöstösuunnitelmat kaupunginhallitukselle Tekstiosat valmiina Yhteistoimintakomitea Talousarvioesitykset käsitelty lautakunnissa sekä vesiliikelaitoksen johtokunnassa mennessä Henkilöstöjaosto Valtuuston iltakoulu keskusten tuottavuusohjelmat klo Talousarvion 2015 ja taloussuunnitelman käsittely kaupunginhallituksessa Talousarvion 2015 ja taloussuunnitelman käsittely kaupunginvaltuustossa Operatiivinen aikataulu ja muut tarkemmat valmisteluohjeet löytyvät osoitteesta: x:\yhteiset\talousraportit\talousarvio\ta 2015 Talousarvion sitovuus Sitovat tavoitteet ja tulostavoitteet Loviisan kaupungin tasolla Taloussuunnittelukauden tavoitteeksi asetetaan pysyvien rakenteellisten, tuottavuutta parantavien ja kustannusten kasvua hillitsevien ratkaisujen löytäminen siten, että Loviisan kaupungin talous on jatkossakin terveellä pohjalla ja tasapainoinen.
10 10 Loviisan kaupungin tulos saa olla korkeintaan -1,5 miljoona euroa alijäämäinen talousarviovuonna 2015 ja suunnitelmakauden lopulla sen on oltava +/- =0 tai ylijäämäinen. Suunnittelukaudella poistotason on oltava realistinen ja vuosikatteen vähintään = poistot. Investointitaso on suomenkielisen koulukeskuksen rakentamishankkeen jälkeen enintään poistotason suuruinen. Omavaraisuusastetavoitteeksi vuosille asetetaan vähintään 60 %. Lainakanta per asukas on enintään euroa per asukas suunnitelmakauden lopussa. Loviisan kaupungin sitovat tavoitteet kaupungin valtuustoon nähden: Tuloslaskelmaosa kaupungin vuosikate keskusten toimintakate Investointiosa investointien yhteismäärä hankekohtaisina investointeina kustannusarvioltaan yli euron hankkeet Rahoitusosa pitkäaikaisten lainojen enimmäismäärä lainat per asukas Sitovat tavoitteet ja tulostavoitteet liikelaitoksessa Vesiliikelaitokselta edellytetään samanlaisia toiminnan kehittämiseen ja tuottavuuden lisäämisen tähtääviä toimenpiteitä kuin keskuksiltakin. Vesiliikelaitoksen on pystyttävä kattamaan kertyneet alijäämät suunnitelmakaudella. Asiakashintoja ei saa korottaa ilman selvästi osoitettua tuottavuuden kasvua. Tuottavuuden toteutumista mitataan toimintakulujen ja tuotettujen kuutioiden suhteella. Liikelaitoksen johtokunnan tulee päätöksillään tukea Loviisan kaupungin tavoitteiden saavuttamista. Vesiliikelaitoksen sitovat tavoitteet: Tuloslaskelmaosa vähintään nollatulos ja kertyneen alijäämän kattaminen suunnitelmakaudella Rahoitusosa Vesiliikelaitokselle myönnettävien lainojen enimmäismäärä. Talousarvion laadinnan yhteydessä arvioidaan pitkäaikaisten lainojen tarve, joille asetetaan enimmäisnostoraja. Sitovat tavoitteet ja tulostavoitteet tytäryhtiöissä Loviisan kaupungin omistamien kiinteistöosakeyhtiöiden talouden on oltava tasapainossa ja terveellä pohjalla suunnitelmakauden aikana. Kiinteistöosakeyhtiöiltä edellytetään laadukasta asiakaspalvelua ja kannattavaa toimintaa siten, että kiinteistöosakeyhtiöt pystyvät itsenäisesti ja taloudellisesti terveellä pohjalla järjestämään vuokra-asuntotoiminnan.
11 11 Kaikissa tytäryhteisöissä noudatetaan Loviisan kaupungin konserniohjeen mukaista konsernipolitiikkaa. Osakeyhtiöiden hallitusten tulee päätöksillään tukea Loviisan kaupunkikonsernin tavoitteiden saavuttamista. Taulukko 5 on johtamisen vuosikello.
LOVIISAN KAUPUNKI TALOUSARVIO- JA TALOUSSUUNNITELMA- EHDOTUKSEN LAATIMISOHJE 2014 2016
1 LOVIISAN KAUPUNKI TALOUSARVIO- JA TALOUSSUUNNITELMA- EHDOTUKSEN LAATIMISOHJE 2014 2016 2 TALOUSARVION 2014 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN 2015 2016 VALMISTELUA KOSKEVAT
TALOUSARVION 2016 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN VALMISTELUA KOSKEVAT SUUNNITTELUOHJEET
LOVIISAN KAUPUNKI 1 2 TALOUSARVION 2016 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN 2017 2018 VALMISTELUA KOSKEVAT SUUNNITTELUOHJEET Sisällysluettelo: TALOUSARVION 2016 VALMISTELUN
LOVIISAN KAUPUNKI TALOUSARVIO- JA TALOUSSUUNNITELMA- EHDOTUKSEN LAATIMISOHJE
1 LOVIISAN KAUPUNKI TALOUSARVIO- JA TALOUSSUUNNITELMA- EHDOTUKSEN LAATIMISOHJE 2018 2020 2 TALOUSARVION 2018 VALMISTELUN PERIAATTEET JA TAVOITEASETANTA SEKÄ TALOUSSUUNNITELMAN 2019 2020 VALMISTELUA KOSKEVAT